કોલકાત્તાઃ ભારતીય ફાસ્ટ બોલર મોહમ્મદ શમી પર તેની પત્ની હસીન જહા દ્વારા લગાવવામાં આવેલા આરોપોનું લિસ્ટ મોટું જ થઈ રહ્યું છે. હવે આ આરોપમાં એક નવો આરોપ ઉમેરાયો છે. શમીની પત્નીએ આરોપ લગાવ્યો કે તેણે ભારતીય ટીમમાં રમવા માટે પોતાની ખોટી ઉંમરના દસ્તાવેજો રજૂ કર્યા છે. હસીનાએ પોતાના ફેસબૂક પેજ પર શમીનું ડ્રાઈવિંગ લાયસન્સ રજૂ કર્યું છે જેમાં તેની ઉંમર 03-05-1982 લખ્યું છે. જોકે, ભારતીય ક્રિકેટ કંટ્રોલ બોર્ડ (BCCI)ની સત્તાવાર વેબસાઈટ પર શમીની ઉંમર 03-05-1990 દર્શાવવામાં આવી છે, જેના હિસાબે હાલ તેની ઉંમર 27 વર્ષ 237 દિવસ થાય છે.